Heroes of Might and Magic

Heroes of Might and Magic (yleisesti Heroes tai HoMM) on New World Computingin alun perin luoma ja nykyisin Ubisoftin omistama videopelisarja. Pelisarjan neljä ensimmäistä osaa (ja lisäosat) kehitti New World Computing, joka oli osa konkurssiin joutunutta The 3DO Companya. Nykyään pelisarjan oikeudet omistaa Ubisoft. Sarjan kaikki osat ovat vuoropohjaisia strategiapelejä, joissa on myös elementtejä roolipeleistä. Pelaajan täytyy pävittää linnaansa, kasvattaa joukkojaan ja tuhota vastustajat valloittamalla heidän linnansa. Peliä on mahdollista pelata moninpelinä, vuorotellen saman koneen ääressä tai internetin kautta. Sarjan maailma ja tarina oli alun perin yhteydessä Might and Magic -roolipelin maailmaan. ==Alustat== Kaikki sarjan pelit toimivat Windowsilla, ja kolmas osa toimii myös Linuxilla. http://www.lokigames.com/products/heroes3/ Kaksi ensimmäistä osaa kehitettiin alun perin MS-DOS:lle, mutta ne käännettiin myöhemmin myös Windowsille. Pelisarjan kaikki osat lukuun ottamatta joitain lisäosia toimivat myös Mac- käyttöjärjestelmällä. ==Sarjan pelit== King's Bounty (1990) on New World Computingin peli, josta Heroes of Might and Magic -pelit ovat suurimmaksi osaksi muotoutuneet. Pelistä tehtiin myöhemmin uusi versio PlayStation 2:lle, ja se myytiin nimellä Heroes of Might and Magic: Quest for the Dragon Bone Staff. King's Bountylle tuli vuonna 2008 jatko-osa King's Bounty: The Legend, jonka kehitti Katauri Interactive ja julkaisivat 1C Company sekä Atari. Heroes of Might and Magic -sarjaan kuuluvat seuraavat pelit: * Heroes of Might and Magic: A Strategic Quest (1995) * Heroes of Might and Magic II: The Succession Wars (1996) ** The Price of Loyalty (1997) * Heroes of Might and Magic III: The Restoration of Erathia (1999) ** Armageddon’s Blade (1999) ** The Shadow of Death (2000) * Heroes of Might and Magic IV (2002) ** The Gathering Storm (2002) ** The Winds of War (2003) * Heroes of Might and Magic V (2006) ** Hammers of Fate (2006) ** Tribes of the East (2007) * Might and Magic Heroes VI (2011) * Might and Magic Heroes VII (2015) === Muita tuotteita === * Heroes of Might and Magic (Game Boy Color, 2000) * Heroes Chronicles (2000) * Heroes of Might and Magic: Quest for the Dragon Bone Staff (PlayStation 2, 2001) * Heroes of Might and Magic Kingdoms (verkossa, 2009) === Erikoisjulkaisuja === * Heroes of Might and Magic Compendium sisältää pelin King's Bounty sekä kaksi ensimmäistä Heroes of Might and Magic -peliä. 3DO julkaisi paketin vuonna 1997. * Heroes of Might and Magic Millennium sisältää pelit King's Bounty, Heroes of Might and Magic: A Strategic Quest, Heroes of Might and Magic II Gold sekä Heroes of Might and Magic III: The Restoration of Erathian muttei kolmannen osan lisäosia. Sen julkaisi 3DO vuonna 1999, ja se sisälsi kolme PC- levyä. * Heroes of Might and Magic Trilogy sisältää pelit Heroes of Might and Magic: A Strategic Quest, Heroes of Might and Magic II sekä Heroes of Might and Magic III: The Restoration of Erathia muttei toisen ja kolmannen osan lisäosia. Sen julkaisivat 3DO sekä Ubisoft yhteisyrityksenä kolmen CD-levyn paketissa vuonna 2000. * Heroes of Might and Magic Platinum Edition sisältää pelit Heroes of Might and Magic: A Strategic Quest, Heroes of Might and Magic II Gold sekä Heroes III Complete. Sen julkaisi 3DO neljän PC-levyn paketissa vuonna 2002. * Heroes of Might and Magic III+IV Complete sisältää pelit Heroes III Complete sekä Heroes of Might and Magic IV Complete. Sen julkaisi Ubisoft yhden DVD-levyn paketissa vuonna 2002. * Heroes of Might and Magic Complete Edition sisältää kaikki viisi Heroes of Might and Magic -sarjan peliä sekä niiden lisäosat. Paketin julkaisi Ubisoft vuonna 2008. Lisäksi mukana tuli koodi, jolla pääsi mukaan uuden Heroes Kingdoms -verkkopelin betatestaukseen. == Lähteet == == Aiheesta muualla == * Pelisarja MobyGamesissä * Luokka:Seulonnan keskeiset artikkelit